- Անտառահատումների բացասական հետևանքների նվազեցման միակ միջոցը անտառապատումն է և անտառվերականգնումը: Մենք պետք է զբաղվենք նաև մոնիթորին գի համակարգի մշակմամբ և կատարելագործմամբ: Ի՞նչ է սա նշանակում: Ապօրինի հատումների մասին մենք պետք է շատ ավելի արագ տեղեկանանք, քան տեղեկանում ենք հիմա: Դրանք հայտնաբերելու համար պետք է կիրառվեն նաև ժամանակակից տեխնոլոգիաներ` անօդաչու սարքեր, արբանյակային պատկերների վերլուծություն և այլն: Ես գիտեմ, որ Հայաստանում այդ ուղղությամբ քայլեր են ձեռնարկվում, որոնք կրկին ֆինանսական ռեսուրսների առկայությամբ են պայմանավորված, բայց ինչքան արագ մենք տեղեկանանք ապօրինի հատումների մասին, այնքան ավելի արագ կարող ենք այդ հատումների կանխարգելման միջոցառումներ իրականացնել: Երրորդ կարևոր խնդիրն այն է, որ պետք է բարձրացնել անտառային ոլորտի մասնագետների սոցիալական պաշտպանվածության մակարդակը: Ակնհայտ է, որ անտառային ոլորտն ամենաբարդ և ամենապատասխանատու ոլորտներից է և այստեղ աշխատավարձերի ցուցանիշները պետք է լինեն համապատասխան: Այսինքն, պետք է անտառային ոլորտի մասնագետների վարկանիշը բարձրացնել: